На основу чл. 119. Закона о основама система образовања и васпитања („Сл. Гласник РС“ број 88/2017. 27/2018 – др. закон, 10/2019, 6/202 и 129/2021), члана 172 Статута Школе, Школски одбор Основне школе "Светолик Ранковић" у Аранђеловцу на седници од 12. 04. 2023. године, донео је

***ПРАВИЛНИК***

***О НАГРАЂИВАЊУ И ПОХВАЉИВАЊУ УЧЕНИКА ОШ „СВЕТОЛИК РАНКОВИЋ“ У АРАНЂЕЛОВЦУ***

***ОПШТЕ ОДРЕДБЕ***

**Члан 1.**

У циљу подстицања ученика за постизање бољих резултата у образовно-васпитном раду и слободним активностима Основна Школа „Светолик Ранковић““ у Аранђеловцу (у даљем тексту Школа) награђује и похваљује ученике који постижу изузетне резултате у :

- реализацији и примени наставног програма;

- успешном репрезентовању Школе на такмичењима и смотрама

- организацији друштвено-корисних, хуманитарних и слободних активности;

- другим облицима рада дефинисаним Програмом школе.

Награде и похвале додељују надлежни органи Школе на основу одредаба овог правилника, а у складу са Законом о и Статутом школе.

**Члан 2.**

Овим правилником се утврђују:

1. Врсте награда и похвала;

2. Поступак додељивања награда и похвала.

**Члан 3.**

У циљу подстицања ученика за постизање бољих резултата у образовно-васпитном раду и слободним активностима, школа додељује похвале и награде за:

- појединце

- групу ученика

- одељењску заједницу ученика

- ученичке секције.

***ДИПЛОМА "ВУК КАРАЏИЋ"***

**Члан 4.**

Диплома "Вук Караџић" додељује се ученику:

1) ако на крају сваке школске године у току стицања основног образовања и васпитања постичне одличан успех из свих обавезних предмета, изборних програма и активности прописаних планом и програмом наставе и учења и примерно владање

2) ако, поред постигнутог одличног успеха из свих предмета прописаних наставним планом и програмом и примерног владања добије најмање једну диплому „Доситеј Обрадовић „

**Члан 5.**

***ДИПЛОМА „ДОСИТЕЈ ОБРАДОВИЋ“***

**Члан 6.**

Диплома „Доситеј Обратовић“ додељује се ученику за изузетне резултате из обавезног предмета, односно изборног програма ако ученик:

1) постигне најмање врло добар општи успех и примерно владање на крају сваке школске године;

2) постигне одличан успех из одговарајућег обавезног предмета ли изборног програма други страни језик, односно „Истиче се „ из одговарајућег изборног програма на крају сваке школске године;

3) у току школовања, из тог обавезног предмета, односно изборног програма, добије једну од прве три награде на општинском, градском, окружном, републичком или међународном нивоу такмичења из тог обавезног предмета, односно изборног програма у складу са календаром такмичења и смотри ученика основних школа.

Изузетно, у случају да такмићење из одговарајућег предмета и изборног програма није дефинисано календаром такмичења и смотри ученика основне школе, диплома „Доситеј Обрадовић“ додељује се ученику који поред услова из става1. тачка 1) и 2) овог члана, испољи и постичне потпуније и шире познавање садржаја тог обавезног предмета и изборног програма него што је предвиђено планом и програмом наставе и учења.

**Члан 7**.

Ученику се додељује диплома „Доситеј Обрадовић“ за следеће наставне предмете:

1) српски језик;

2) срано језик;

3) други страни језик;

4) историја;

5) географија;

6) биологија;

7) математика;

8) физика;

9) хемија;

10) музичка култура;

11) ликовна култура;

12) физичко васпитање;

13) техничко и информатичко образовање.

14) физичко и здравствено васпитање

15) техника технологија

16) информатика и рачунарство

**Члан 8.**

Ученику коме је додељена Диплома "Вук Караџић" може се доделити и једна или више диплома „Доситеј Обрадовић“ , под условима утврђеним овим правилником.

**Члан 9.**

Наставничко веће школе утврђује да ли предложени ученици испуњавају услове утврђене овим правилником за додељивање одговарајуће дипломе и доносе одлуку којим се ученицима додељује Диплома "Вук Караџић", а којим диплома „Доситеј Обрадовић“ из члана 7. овог правилника.

Поступак за доделу диплома из става 1. овог члана покреће одељењско веће школе.

***НАГРАДЕ***

**Члан 10.**

Школа може обезбедити награде за постигнуте резултате на такмичењима уколико самостално или од донатора, обезбеди средства. Школа као награде обезбеђује бесплатне екскурзије за за све ученике од V-VIII разреда који имају учешће или освојено место на републичким такмичењима.

Предлог за награду формулише Одељењско веће.

О предлогу за додељивање награда одлучује Наставничко веће.

**Члан 11.**

Награде се додељују и ученицима који у току школске године не направе ни један изостанак.

Предлог за награде из става 1. формулише одељењски старешина у писменој форми.

О предлогу за додељивања награда одлучује Наставничко веће.

**Члан 12.**

Награде се могу доделити на крају VIII разреда ученицима који су се истакли успешним радом у друштвеним, хуманитарним, слободним активностима и другим облицима рада дефинисаних Програмом рада школе.

Предлог за награде из става 1. формулише у писменој форми одељењски старешина, предметни наставници, стручна већа, руководиоци секција, директор школе или Ученички парламент.

О предлогу за додељивање награда изјашњава се Наставничко веће.

**Члан 13.**

У Школи се на крају сваке наставне године додељује посебна похвала “Ученик генерације”.

Похвала се додељује ученику завршног разреда за осмогодишњи успех у наставним и ваннаставним активностима, такмичењима и другим облицима рада у школи

**Члан 14.**

Похвала „Ученик генерације“ додељује се ученику добитнику дипломе „Вук Караџић“ с највише бодова у односу на остале добитнике те дипломе, одељених према критеријумима утврђеним чланом 16. Правилника.

У случају да два или више ученика имају исти број бодова, похвалу „Ученик генерације“ добија ученик са највише освојених бодова на Републичким такмичењима.

Ако су ученици изједначени и по броју бодова на Републичким такмичењима, похвалу „Ученик генерације“ добија ученик који има највише освојених бодова на Окружним такмичењима.

**Члан 15.**

Примерно владање кандидат за доделу похвале “Ученик генерације” мора имати и после закључивања оцене из владања, најмање до доношења одлуке о додели те похвале.

**Члан 16.**

**Критеријуми за избор кандидата**

Одличан успех вреднује се са по 10 бодова за сваки разред од 5-8. разреда.

На основу општег успеха ученик може да освоји највише 40 бодова.

По основу дипломе "Вук Караџић" ученику припада 60 бодова.

Сви наставни предмети бодују се са истим бројем бодова зависно од нивоа такмичења али под одређеном условима:

а) да је такмичење у организацији Министарства просвете

б) Да се такмичење одвија поступно:

-школско

-општинско

-окружно

-републичко

в) да се такмичење одвија под контролом и у присуству дежурних наставника:

1. Општинско такмичење:

1. место.............................20 бодова

2. место.............................17 бодова

3. место.............................15 бодова

2. Окружно такмичење

1. место.............................40 бодова

2. место.............................35 бодова

3. место.............................30 бодова

3.Републичко такмичење

1. место..............................80 бодова

2. место..............................75 бодова

3. место..............................70 бодова

-Похвала и учешће на Републичком такмичењу........50 бодова

4. Олимпијада Србије

1. место...............................100 бодова

2. место............................... 95 бодова

3. место............................... 90 бодова

5. Међународна Олимпијада

1. место............................... 110 бодова

2. место............................... 105 бодова

3. место .............................. 100 бодова

6.Међународно такмичење

1. место................................120 бодова

2. место................................115 бодова

3. место................................110 бодова

Сва такмичења која се базирају на једном раду (ликовнирад, литерарни рад, технички рад и сл.) на таленту из рецитвања, лепом говору, знања које није стечено у предметима обухваћеним редовним школским програмом на пр. Шах и др. Као и сва друга такмичења у којима ученик представља школу бодију се на следећи начин:

* За освојено прво место – пет бодова
* За освојено друго место - четири бода
* -за освојено треће место – три бода

У случају да је резултат постигнут у пару или тимском раду, односно екипно ученици који су учествовали у постизању резултата признаје се број бодова утврђених овом члану пропорционално броју учесника.

Не узимају се у обзир постигнути резултати са следећих такмичења:

"Архимедес",

"Кенгур без граница",

"Дописна Олимпијада"

“ Дабар „ такмичење из информатике и рачунарства

„Хипо“ такмичење из страних језика

Математички квиз

**Члан 17.**

Из једног предмета бодују се освојени бодови из највишег ранга такмичења, за општи успех од 5.до 8. разреда 40 бодова и Вукову диплому 60 бодова.

Сви предложени кандидати за УЧЕНИКА ГЕНЕРАЦИЈЕ биће рангирани на основу укупног броја бодова добијених на основу општег успеха,бодова на такмичењима и Вукове дипломе.

**Члан 18.**

**Органи и поступак одлучивања**

Комисија која ради ранг листу на основу приложених диплома ученика ради у следећем саставу:

1. разредне старешине

2. педагог школе

3. директор школе

**Члан 19.**

Предлог за избор ученика генерације утврђује одељењски старешина ученика и износи одељењском већу 8. разреда, најкасније на седници на којој се утврђују успех и владање ученика на крају наставне године.

Предлог се подноси у писменом облику и треба да буде образложен, уз навође­ње података о успеху и владању ученика.

**Члан 20.**

У складу са предлогом одељењског већа директор школе даје на предлог на усвајање Наставничком већу.

Наставничко веће на основу остварених резултата у свих осам наставних година проглашава најуспешнијег ученика генерације.

У случају да највећи број бодова имају два или више ученика, похвала “Ученик генерације” додели ће се свим таквим ученицима.

**Члан 21.**

Наставничко веће доноси одлуку о додели похвале “Ученик генерације”, као и о награди за изабраног ученика.

Наставничко веће одлуку доноси већином гласова од укупног броја чланова и та одлука је коначна.

**Члан 22.**

Ученик генерације награђује се књигом.

Ученик генерације, поред награде у облику књиге, може добити и награду у облику бесплатне екскурзије, летовања, зимовања или у облику другог примереног поклона, у складу са могућностима Школе, донатора или спонзора.

**Члан 23.**

Награде ученицима могу доделити:

- Наставничко веће

- Директор школе

- Спонзори и донатори Школе (установе, предузећа, удружења и појединци) на основу критеријума које пропишу својим актом.

О наградама које се додељују посебном наменом спонзора и донатора, одлучује Наставничко веће Школе, у складу са критеријумима спонзора и донатора.

**Члан 24.**

Ученици могу бити награђени:

- дипломама

- књигама, спортским реквизитима и сличном опремом

- путовањима, екскурзијама, излетима, наменским посетама и сличним наградама

- новчаним и другим наградама.

Ученици који немају примерно владање не могу бити награђивани.

**Члан 25.**

Награде се ученицима додељују јавно, приликом прославе Дана Школе, школске славе Светог Саве или на завршној школској свечаности у присуству ученика, наставника, родитеља, гостију и медија.

**Члан 26.**

Подаци о добијеним наградама одељенски старешина уноси у матичну књигу ученика.

***ПОХВАЛЕ***

**Члан 27.**

Ученицима који се истичу својим радом и понашањем, ученицима који се истичу у савлађивању појединих наставних области, као и ученицима који постижу изузетне резултате додељују се похвале.

Похвале додељују:

- одељењски старешина

- одељенско веће

- наставничко веће

Похвалу не може добити ученик који нема примерно владање.

**Члан 28.**

Усмену похвалу ученику додељује одељењски старешина, по сопственој иницијативи или на образложени усмени предлог предметног наставника.

Писмену похвалу ученику додељује одељењско веће, на образложени усмени предлог одељењског старешине или предметног наставника и наставничко веће, на образложени предлог директора школе.

**Члан 29.**

Предметни наставник предлаже ученика за похваљивање за нарочито залагање и постигнут успех у савлађивању градива из одређеног предмета, за резултате у додатном раду и слободним активностима.

Одељењски старешина похваљује ученика који се истиче у учењу, примерном владању, редовном похађању наставе и позитивном деловању у колективу.

Одељењско веће писмено (у виду похвалнице) похваљује ученика који се посебно залаже за успех одељења и у пружању помоћи ученицима који теже савлађују поједине наставне области.

На предлог одељењског старешине, директор школе даје предлог Наставничком већу да похваљује ученике, одељенске заједнице, школске организције на основу постигнућа у учењу, владању, школским акцијама, такмичењима и другим активностима у току школске године.

**Члан 30.**

Похвале могу бити усмене и писмене и саопштавају се ученицима на састанку одељенске заједнице, на родитељском састанку, путем периодичних информација, преко књиге обавештења, или приликом пригодних свечаности у школи.

Одељењски старешина добијене усмене и писмене похвале уноси у уписницу одељења са напоменом: због чега, од ког органа и када је ученик похваљен.

**Члан 31.**

Писмена похвала издаје се ученику виду у плакете или похвалнице.

Писмене похвалнице ученику уручује одељењски старешина.

Подаци о добијеној писменој похвали ученика, одељењски старешина уноси у матичну књигу ученика.

***ПРЕЛАЗНЕ И ЗАВРШНЕ ОДРЕДБЕ***

**Члан 32.**

Поступак за измене и допуне овог Правилника може покренути најмање пет наставника, Стручно веће, Одељенско веће, Наставничко веће, Директор школе и Ученички парламент.

**Члан 33.**

Правилник oбјављен на огласној табли Школе дана 12. 04. 2023 . године, ступио на снагу дана 20. 04. 2023 године . године.Деловодни број 186 од 12. 04. 2023 године

**Председник Школског одбора**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**